CELEX: 52017PC0734
Language: lv
Date: 2017-11-29
Title: Priekšlikums EIROPAS PARLAMENTA UN PADOMES REGULA, ar ko Regulu (ES) Nr. 1093/2010 groza attiecībā uz Eiropas Banku iestādes mītnesvietas atrašanos

EIROPAS KOMISIJA
            Briselē, 29.11.2017
            COM(2017) 734 final
            2017/0326(COD)
            Priekšlikums
            EIROPAS PARLAMENTA UN PADOMES REGULA,
            ar ko Regulu (ES) Nr. 1093/2010 groza attiecībā uz Eiropas Banku iestādes mītnesvietas atrašanos
            (Dokuments attiecas uz EEZ)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Eiropas Banku iestāde (EBI) tika izveidota ar Regulu (ES) Nr. 1093/2010. Minētās regulas 7. pantā ir noteikts, ka EBI mītne atrodas Londonā (Apvienotajā Karalistē). 
            
            
               Apvienotā Karaliste 2017. gada 29. martā paziņoja Eiropadomei par savu nodomu izstāties no Savienības saskaņā ar Līguma par Eiropas Savienību 50. pantu. 
            
            
               Pārējās 27 dalībvalstis līdztekus 2017. gada 20. novembrī notikušajai Vispārējo lietu padomei (50. pants) par Eiropas Banku iestādes jauno mītnesvietu izraudzījās Parīzi (Francijā).
            
            
               2.TIESISKAIS PAMATS, SUBSIDIARITĀTE UN PROPORCIONALITĀTE
            
            
               •Tiesiskais pamats
            
            
               
                  Tā kā grozāmā tiesību akta pamats ir Līguma par Eiropas Savienības darbību (LESD) 114. pants, tas pats tiesiskais pamats ir arī grozošajam aktam. 
               
            
            
               •Instrumenta izvēle
            
            
               
                  Šā priekšlikuma nolūks ir grozīt Regulu (ES) Nr. 1093/2010. Tādēļ tiek ierosināts attiecīgs grozījums grozošās regulas formā. 
               
            
            
               •Subsidiaritāte un proporcionalitāte
            
            
               Jautājums par aģentūras mītnesvietas atrašanos ietilpst Savienības ekskluzīvajā kompetencē. Priekšlikums ir samērīgs ar ierosinātās regulas nolūku, proti, apstiprināt aģentūras jauno mītnesvietu Regulas (ES) Nr. 1093/2010 vajadzībām.
            
            
               3. IETEKME UZ BUDŽETU
            
            
               Eiropas Banku iestādes pārcelšanās būs saistīta ar ietekmi uz budžetu, konkrētāk, ar izmaksām, kas izriet no tās Londonas biroja telpu pašreizējā nomas līguma darbības pirmstermiņa izbeigšanas, pašas pārcelšanās izmaksām, kā arī izmaksām saistībā ar iekārtošanos jaunajās telpās Parīzē. Kā teikts Padomes 2017. gada 22. maija norādījumos sarunām par nolīgumu ar Apvienoto Karalisti, kurā izklāstīta kārtība attiecībā uz tās izstāšanos no Eiropas Savienības, Apvienotajai Karalistei būtu pilnā apmērā jāsedz konkrētas izmaksas saistībā ar izstāšanās procesu, piemēram, Apvienotajā Karalistē izvietoto aģentūru pārcelšanās izmaksas.
            
            
               Daļu no pārcelšanās izmaksām varētu nākties priekšfinansēt no ES budžeta – vēl pirms finansiālā norēķina. Šajā saistībā Komisija sadarbībā ar Eiropas Banku iestādi novērtēs iespējamās vajadzības pēc papildu finansējuma, kas piesaistāms caur ES budžetu. Vajadzības gadījumā Komisija iesniegs Eiropas Parlamentam un Padomei attiecīgus priekšlikumus ikgadējās budžeta procedūras ietvaros (attiecībā uz 2019. gadu un, ja nepieciešams, arī uz 2018. gadu). Tas attiecas, piemēram, uz izmaksām saistībā ar pašu pārcelšanos. Turklāt izmaksas saistībā ar iekārtošanos jaunajās telpās tiks iekļautas arī dokumentos saistībā ar Finanšu regulas
                  1
                203. pantā izklāstīto būvdarbu procedūru, kurā noteikts, ka pirms līguma noslēgšanas attiecībā uz būvdarbu projektiem ir jāsaņem apstiprinājums no Eiropas Parlamenta un Padomes. Ir sagaidāms, ka šī procedūra tiks uzsākta pēc iespējas drīz (vēlākais 2018. gada sākumā). 
            
            
            
            
               2017/0326 (COD)
            
         
         
            
               Priekšlikums
            
            
               EIROPAS PARLAMENTA UN PADOMES REGULA,
            
            
               ar ko Regulu (ES) Nr. 1093/2010 groza attiecībā uz Eiropas Banku iestādes mītnesvietas atrašanos
            
            
               (Dokuments attiecas uz EEZ)
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 114. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Centrālās bankas atzinumu
                  2
               ,
            
            
               ņemot vērā Eiropas Ekonomikas un sociālo lietu komitejas atzinumu
                  3
               ,
            
            
               saskaņā ar parasto likumdošanas procedūru,
            
            
               tā kā:
            
            
               (1)Ņemot vērā Apvienotās Karalistes 2017. gada 29. marta paziņojumu par savu nodomu izstāties no Savienības, ievērojot Līguma par Eiropas Savienību 50. pantu, pārējās 27 dalībvalstis 2017. gada 20. novembrī līdztekus Vispārējo lietu padomei (50. pants) par Eiropas Banku iestādes jauno mītnesvietu izraudzījās Parīzi (Francijā).
            
            
               (2)Ņemot vērā Līguma par Eiropas Savienību 50. panta 3. punktu, Eiropas Banku iestādei darbība jaunajā mītnesvietā būtu jāsāk dienā, no kuras Līgumi vairs nebūs piemērojami Apvienotajā Karalistē, vai 2019. gada 30. martā (atkarībā no tā, kurš datums iestāsies agrāk). 
            
            
               (3)Lai nodrošinātu Eiropas Banku iestādes pienācīgu darbību tās jaunās mītnes atrašanās vietā, pirms Eiropas Banku iestādes pārcelšanās uz jauno mītnesvietu būtu jānoslēdz mītnes nolīgums.
            
            
               (4)Lai Eiropas Banku iestādes rīcībā būtu pietiekams laiks veikt pārcelšanos, šai regulai būtu jāstājas spēkā steidzamības kārtā.
            
            
               (5)Tāpēc Eiropas Parlamenta un Padomes Regula (ES) Nr. 1093/2010
                  4
                būtu attiecīgi jāgroza,
            
            
               IR PIEŅĒMUŠI ŠO REGULU.
            
            
               1. pants
            
            
               Regulas (ES) Nr. 1093/2010 7. pantu aizstāj ar šādu:
            
         
         
            
               “7. pants
            
            
               Mītnesvieta
            
            
               Iestādes mītnesvieta ir Parīze (Francijā).”
            
            
               2. pants
            
            
               Šī regula stājas spēkā dienā, kad to publicē Eiropas Savienības Oficiālajā Vēstnesī.
            
            
               Šo regulu piemēro no dienas, no kuras Līgumi vairs nebūs piemērojami Apvienotajā Karalistē, vai no 2019. gada 30. marta (atkarībā no tā, kurš datums iestāsies agrāk). 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                  Eiropas Parlamenta vārdā –
                        Padomes vārdā –
               
               
                  Priekšsēdētājs
                        Priekšsēdētājs
               
            
         
         
            
                  
                     (1)
                  
                        Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).
               
               
                  
                     (2)
                  
                        […]
               
               
                  
                     (3)
                  
                        […]
               
               
                  
                     (4)
                  
                        Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).